|  |
| --- |
| **WBIF - „Израда мапа опасности и мапа ризика од поплава у БиХ и подршка јединици за имплементацију EIBкредита"** |

WBIF пројекат „Израда мапа опасности и мапа ризика од поплава у БиХ и подршка јединици за имплементацију EIB кредита" је званично почео почео 7. априла 2017. године. Завршена је почетна фаза.

Пројекат је одобрен у износу од 3,88 милиона ЕУР, а имплементира га конзорцијум извођача: Програм подршке за инфраструктурне пројекте - Техничка помоћ 5 (IPF5) и WYG(Конзорцијум WYG IPF5).

Пројектом је предвиђена израда мапа опасности и ризика од поплава што је кључни предуслов за израду и доношење планова управљања ризиком од поплава у складу са ЕУ Директивом о заштити од поплава, која ће у потпуности бити транспонирана реализацијом IPA II пројекта „Подршка заштити од поплава и управљању ризиком од поплава“.

Очекивани резултати Пројекта укључују:

* Методологију за мапирање ризика и опасности од поплава за цијелу земљу;
* Дигитални модел терена, темељен на LiDAR и конвенционалним геодетским снимањима подручја под значајним (постојећим и будућим) ризиком од поплава;
* Поуздане и јединствене (унифициране) хидролошке базе података;
* Калибрирани и провјерени хидраулички модели подручја под ризиком од поплава;
* Поуздане и јединствене (унифициране) процјене ризика од поплава приказане на мапама опасности и ризика од поплава за подручја значајног постојећег и будућег поплавног ризика.

Активности се проводе у сарадњи са Министарством цивилних послова БиХ, ентитетским министарствима надлежним за питање водопривреде, агенцијама за воде и управама за геодетске послове.